smcproject/ml-wiki-sentences huggingface dataset:
ശർക്കരയും നെയ്യും മൈദയോ ആട്ടയോ പോലുള്ള മാവും ചേർത്താണ്‌ ഇത് ഉണ്ടാക്കുന്നത്.
പേരിനു പിന്നിൽ പലതരം ഹൽവകൾ വില്പനക്ക് വച്ചിരിക്കുന്നു
ഹൽ‌വ എന്നത് അറബി പദമാണ്‌.
ഹലവ എന്ന അറബി പദം (halawa, حلاوة) മാധുര്യം എന്ന അർത്ഥത്തിലാണെങ്കിൽ  ഹൽ‌വാ ( halwa, حلوي) എന്നത് മധുരപലഹാരം മിഠായി എന്നൊക്കെയാണ്‌ അർത്ഥം നൽകുന്നത്.
അവലംബം കുറിപ്പുകൾ Halva എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹൾക്ക് ഹോഗൻ ഇംഗ്ലീഷ് വിലാസം https://ml.wikipedia.org/wiki/Hulk_Hogan
ടെറി ജീൻ ബൊളിയ (ജനനം ഓഗസ്റ്റ് 11 , 1953 ) ഒരു അമേരിക്കൻ  ചലച്ചിത്രനടനും അർദ്ധ വിരമിത പ്രൊഫഷണൽ റെസ്‌ലറുമാണ് .
റിങ് നാമമായ ഹൾക്ക് ഹോഗൻ എന്ന പേരിലാണ് ഇദ്ദേഹം കൂടുതൽ അറിയപ്പെടുന്നത്.
ഇദ്ദേഹത്തെ കേന്ദ്രീകരിച്ചുള്ള വിഎച്ച്1 റിയാലിറ്റി ഷോയായ ഹോഗൻ നോസ് ദ ബെസ്റ്റ് എൻബിസിയുടെ അമേരിക്കൻ ഗ്ലാഡിയേറ്റേഴ്സ് എന്നിവയിൽ ഇദ്ദേഹം പങ്കെടുത്തിട്ടുണ്ട്.
1980-കളുടെ മദ്ധ്യകാലം മുതൽ 1990-കളുടെ അദ്യകാലം വരെ വേൾഡ് റെസ്‌ലിങ് എന്റർടെയിന്മെന്റിൽ ഒരു പൂർണ അമേരിക്കൻ, തൊഴിലാളി വർഗ നായക കഥാപാത്രമായി ഇദ്ദേഹം പ്രശസ്തി നേടി.
തുടർന്ന് വേൾഡ് ചാമ്പ്യൻഷിപ്പ് റെസ്‌ലിങിലേക്ക് മാറിയ 1990-കളുടെ മദ്ധ്യകാലം മുതൽ അവസാനം വരെ "ഹോളിവുഡ്" ഹൾക്ക് ഹോഗൻ എന്ന നാമത്തിൽ ഒരു വില്ലൻ ഗാങ് നേതാവിന്റെ രൂപത്തിൽ ഇദ്ദേഹം ശ്രദ്ധ നേടി.
2000-ങ്ങളുടെ തുടക്കത്തിൽ ഡബ്ലിയു ഡബ്ലിയു ഇയിലേക്ക് മടങ്ങിയെത്തിയ ഹോഗൻ തന്റെ പ്രശസ്തങ്ങളായ രണ്ട് കഥാപാത്രങ്ങളുടെ സവിശേഷതകൾ കൂട്ടിയിണക്കിക്കൊണ്ട് അൽപകാലം പ്രവർത്തിച്ചു.
2005-ൽ ഡബ്ലിയു ഡബ്ലിയു ഇ ഹോൾ ഓഫ് ഫേം അംഗത്വം സമ്മാനിക്കപ്പെട്ടു.
ഇദ്ദേഹം ആകെ 12 തവണ ലോകചാമ്പ്യനായിട്ടുണ്ട് (6 തവണ ഡബ്ലിയു ഡബ്ലിയു ഇ/എഫ് ചാമ്പ്യൻ , 6 തവണ ഡബ്ലിയു സി ഡബ്ലിയു വേൾഡ് ഹെവിവെയ്റ്റ് ചാമ്പ്യൻ ) ഒരു തവണ എഡ്ജിനൊത്ത് റ്റാഗ് ടീം ചാമ്പ്യൻഷിപ്പും നേടി.
1990, 1991 വർഷങ്ങളിലെ റോയൽ റമ്പിൾ വിജയിയും ഇദ്ദേഹമായിരുന്നു.
അവലംബം 1 2 3 1 2 1 2 3 4 5 ↑ (2003).
Judgment Day 2003 [DVD].
WWE Home Video.
ഺ
(ഈ ലേഖനത്തിന്റെ ശീർഷകത്തിലും ഉള്ളടക്കത്തിലും പരാമർശിക്കുന്ന അക്ഷരത്തിന്റെ ലിപി, അനുയോജ്യമായ നൂതന യുണികോഡ് ഫോണ്ടുകളില്ലാതെ, നിങ്ങളുടെ സ്ക്രീനിൽ യഥാരൂപത്തിൽ ദൃശ്യമായെന്നു വരില്ല. ലിപിരൂപം അറിയാൻ ചിത്രം കാണുക.)
മലയാള അക്ഷരമാലയിലെ ഒരു വ്യഞ്ജനാക്ഷരമാണ് ഺ .
മലയാളത്തിലെ റ്റ എന്ന കൂട്ടക്ഷരത്തിന്റെ പാതിയായ മൂലസ്വനിമമാണ് ഺ എന്ന വ്യഞ്ജനാക്ഷരത്തിന്റേത്.
("ട " , "ഡ" ) മുതലായ ട വർഗ്ഗങ്ങളോട് സാമ്യം പുലർത്തുന്ന ഺ വർഗത്തിലെ ഒന്നാമത്തെ അക്ഷരമായ "ഺ" ഒരു വർത്സ്യമായ ഖരാക്ഷരമാണ്.
അക്ഷരമാലയിൽ സാധാരണ വിവേചിച്ച് കാണിക്കാത്ത ഺ-വർഗ്ഗത്തിലെ ഖരമാണിത്.
ഒറ്റയക്ഷരമായി ഉപയോഗമില്ലാത്ത ഇത്, ഺ യുടെ ഇരട്ടിപ്പായ ഺ്ഺ , ഩ്ഺ എന്നീ കൂട്ടക്ഷങ്ങളെഴുതാൻ ആദിമമലയാളത്തിൽ ഉപയോഗിക്കപ്പെട്ടിരുന്നതായി എ.ആർ. രാജരാജവർമ്മ ഊഹിക്കുന്നു.
പിന്നീട് ഺ യുടെ ധർമ്മം മുഴുവൻ റ ഏറ്റെടുത്തു; ഺ പ്രയോഗത്തിലല്ലാതാവുകയും ചെയ്തു.
അങ്ങനെ ഺ്ഺ , ഩ്ഺ എന്നീ കൂട്ടക്ഷരങ്ങളുടെ എഴുത്ത് മാത്രം യഥാക്രമം റ്റ എന്നും ന്റ എന്നും ആയതായി രാജരാജവർമ്മ പറയുന്നു.
ഈ അക്ഷരത്തിന്റെ ആദിമമലയാളരൂപങ്ങളൊന്നും ഇതുവരെ കണ്ടെടുത്തിട്ടില്ല.
0D3A എന്ന സ്ഥാനത്താണ് യൂണികോഡ് ഈ അക്ഷരത്തെ നിർവചിച്ചിരിക്കുന്നത്.
ൟ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
മലയാള അക്ഷരമാലയിലെ നാലാമത്തെ അക്ഷരമായ ഈ എന്ന ദീർഘസ്വരത്തിന്റെ പഴയ രൂപമാണ് ൟ.
ഹൽദാർ നാഗ് ഇംഗ്ലീഷ് വിലാസം https://ml.wikipedia.org/wiki/Haldhar_Nag
ഒഡീഷയിലെ കവിയും എഴുത്തുകാരനുമാണ് ഹൽദാർ നാഗ് .
ലോക് കവി രത്ന എന്നും അദ്ദേഹം അറിയപ്പെടുന്നു.
കോസലി ഭാഷയിലാണ് അദ്ദേഹത്തിന്റെ രചനകൾ.
ഒഡിഷയിലെ സമ്പാൽപൂർ സർവ്വകലാശാല അദ്ദേഹത്തിന്റെ കൃതികൾ ഹൽദാർ ഗ്രന്ഥബാലി - 2 എന്ന പേരിൽ അവരുടെ പാഠ്യപദ്ധതിയിൽ ഉൾപ്പെടുത്തും.
ഹൽദാറിന്റെ രചനകൾ ഇതിനകം അഞ്ചോളം പി.എച്ച്.ഡി ഗവേഷണങ്ങൾക്കു വിഷയമായിട്ടുണ്ട്.
2016 ൽ രാഷ്ട്രം ഹൽദാറിന് പത്മശ്രീ നൽകി ആദരിച്ചു.
1950 മാർച്ച് 31 ന് ഒഡീഷയിലെ ബാർഗ ജില്ലയിലെ ഒരു സാധാരണ കുടുംബത്തിലാണ് ഹൽദാർ ജനിച്ചത്.
മൂന്നാം ക്ലാസ്സിൽ വച്ച് പഠനം നിറുത്തേണ്ടി വന്നു.
ഹൽദാറിന് പത്തു വയസ്സുള്ളപ്പോൾ പിതാവ് മരണമടഞ്ഞു.
തീരെ ചെറിയ പ്രായത്തിൽ തന്നെ കുടുംബത്തിന്റെ ഉത്തരവാദിത്തം ഹൽദാറിന്റെ ചുമലിലായി.
ഹോട്ടലിലെ പാത്രങ്ങൾ കഴുകുന്ന ജോലിയാണ് ആദ്യം ചെയ്തിരുന്നത്, പിന്നീട് അടുത്തുള്ള ഒരു വിദ്യാലയത്തിലെ പാചകക്കാരനായി.
കൂടുതൽ മെച്ചപ്പെട്ട ഒരു വരുമാനത്തിനായി വിദ്യാലയത്തിനു സമീപം അദ്ദേഹം ഒരു ചെറിയ കട തുടങ്ങി.
മാലതീ നാഗ് ആണു ഭാര്യ, ഒരു മകളുണ്ട്.
വാണിഭശാല നടത്തുന്ന കാലഘട്ടത്തിലാണ് അദ്ദേഹം കവിതകൾ എഴുതാൻ തുടങ്ങിയത്.
1990 ൽ ആൽമരം എന്ന പേരിലുള്ള ആദ്യ കവിത ഒരു പ്രാദേശിക മാസികയിൽ പ്രസിദ്ധീകരിച്ചു.
19 ആം നൂറ്റാണ്ടിൽ ജീവിച്ചിരുന്ന പ്രശസ്ത ഒറിയ കവിയായിരുന്നു ഗംഗാധർ മെഹറുമായി ഹൽദാറിനെ സാഹിത്യമേഖലയിലുള്ളവർ താരതമ്യം ചെയ്യുന്നു.
ഇരുപതോളം മഹാക്യാവ്യങ്ങളും അനേകം കവിതകളും എഴുതിയ ഹൽദാറിന് കവിതകളും കവിതകളുടെ പശ്ചാത്തല വിവരങ്ങളും മനപാഠം.
ദിവസവും ജോലി കഴിഞ്ഞ ശേഷം രണ്ടോ മൂന്നോ പരിപാടികളിൽ പങ്കെടുത്തു കവിതകൽ ചൊല്ലും.
ഹൽദാറിന്റെ രചനകളേയും, ജീവിതത്തേയും ആസ്പദമാക്കി ബി.ബി.സി. ഒരു ഡോക്യുമെന്ററി പുറത്തിറക്കിയിട്ടുണ്ട്.
പ്രധാന കൃതികൾ ലോകഗീത് സംപാർദ കൃഷ്ണഗുരു മഹാസതി ഊർമ്മിള താരാ മണ്ഡോദരി അച്ചിയ (തൊട്ടുകൂടായ്മക്കെതിരേ മഹാത്മാഗാന്ധിയുടെ പ്രവർത്തനങ്ങളിൽ നിന്നും പ്രചോദനം  ) ബച്ചാർ സിരി സോമലായ് രസിയ കവി ( കവി തുളസീദാസിന്റെ ജീവിതത്തിൽ നിന്നും പ്രചോദനം) വീർ സുന്ദർ സായ് കരംസാനി പ്രേംപെഹച്ചാൻ
ഹർഷ്‌ദീപ് കൗർ
'ഒരു ഇന്ത്യൻ പിന്നണി ഗായികയാണ് ഹർഷ്ദീപ് കൌർ (ജനനം:16 ഡിസംബർ 1986).
രണ്ട് റിയാലിറ്റി ഷോകളിൽ വിജയിയായതിനുശേഷം ഏതാനും ഹിന്ദി സിനിമകളിലും മറ്റ് ഇന്ത്യൻ ഭാഷകളിലും അവസരം ലഭിച്ചതോടെ ഹർഷ്‍ദീപ് കൌർ ബോളിവുഡിലെ തിരക്കുള്ള ഗായികയായി അറിയപ്പെട്ടു തുടങ്ങി.
എ.ആർ. റഹ്മാൻ , പ്രീതം ചക്രബർത്തി , വിഷാൽ-ശേഖർ, സലിം സുലൈമാൻ, ശങ്കർ എഹ്സാൻ ലോയ്, അമിത് ത്രിവേദി, സോഹൈൽ സെൻ തുടങ്ങിയ സംഗീതസംവിധായകരോടൊപ്പം അവർ പ്രവർത്തിച്ചിട്ടുണ്ട്.
ഒട്ടനവധി ഹിറ്റ് ഗാനങ്ങൾ ഹർഷ്ദീപ് കൌറിന്റേതായി സമീപകാലത്ത് പുറത്തിറങ്ങിയിട്ടുണ്ട്.
ഹർഷ്‍ദീപ് കൌർ ഡിസംബർ 16 ന് ഡൽഹിയിലുള്ള ഒരു സിഖ് കുടുംബത്തിലാണ് ജനിച്ചത്.
പിതാവിൽനിന്നാണ് സംഗീതത്തിൽ പ്രചോദനം ലഭിച്ചത്.
അവരുടെ പിതാവ് സവിന്ദർ സിംഗിന് സംഗീതോപകരണങ്ങൾ ഉത്പാദിപ്പിക്കുന്ന ഒരു ഫാക്ടറി സ്വന്തമായുണ്ടായിരുന്നു.
ഡെൽഹിയിലെ പുസ റോഡിലുള്ള സ്പ്രിംഗ്ഡെയിൽസ് സ്കൂളിലാണ് പഠനം നടത്തിയത്.
പഠനത്തോടൊപ്പം ആറാം വയസുമുതൽ സംഗീതവും അഭ്യസിച്ചിരുന്നു.
സിംഗ് ബ്രദേർസ് എന്നറിയപ്പെട്ടിരുന്ന തേജ്പാൽ സിംഗിൽനിന്നാണ് ഇന്ത്യൻ ക്ലാസക്കൽ മ്യൂസിക് അഭ്യസിച്ചത്.
അതുപോലതന്നെ ഡൽഹി മ്യൂസിക് തിയേറ്ററിലെ ജോർജ്ജ് പുല്ലിൻകലയുടെ അടുത്തുനിന്ന് വെസ്റ്റേൺ ക്ലാസിക്കൽ മ്യൂസിക്കും അഭ്യസിച്ചു.
സംഗീതലോകത്തിലേയ്ക്കു പ്രവേശിക്കുന്നതിൻറെ മുന്നോടിയായി പന്ത്രണ്ടാമത്തെ വയസിൽ ഡൽഹി സ്കൂൾ ഓഫ് മ്യൂസിക്കിൽ ചേർന്ന് പിയാനോ അഭ്യസിച്ചു.
ഹർഷ്‍ദീപ് കൌറിൻറെ സൂഫി ഗീതങ്ങൾ പ്രശസ്തമാണ്.
2015 മാർച്ച് മാസം 20 ൻ ഹർഷ്ദീപ് കൌർ തൻറെ സുഹൃത്തായ മങ്കീത് സിംഗിനെ വിവാഹം കഴിച്ചു.
സിനിമാ ഗാനങ്ങൾ വർഷം ഗാനം സിനിമ മറ്റു കുറിപ്പുകൾ 2017 "Mahi" Irada 2017 "Zaalima" Raees 2017 "Waho Waho Gobind Singh" " 350th Birth Anniversary Shri Guru Gobind Singh Ji " 2016 "Khulke Dulke" Befikre 2016 "Ek Shringaar Swabhimaan" Ek Shringaar Swabhimaan Colors Serial 2016 "Joban Madhuban" 100 days Marathi TV Show 2016 "Mai Ri Mai" Parched 2016 "Nachde Ne Saare" Baar Baar Dekho 2016 "Happy Oye" Happy Bhag Jayegi 2016 "Sachi Muchi" Sultan 2016 "School ki Ghanti" Educate the Girl Child Anthem for Nestle 2016 "Wali Allah" " Strumm Sufi Album " 2016 "Lori" "Punjab 2016 " 2016 "Rabb De Bande" "31st October " 2016 "Mere Vich Teri" " Saadey CM Saab " 2016 "Rabba Rabba" " Kaptaan " 2016 "Lakh Khushiyaan" " Shabad " 2016 "Nanak Naam Mile" " Shabad " 2015 "Jalte Diye" Prem Ratan Dhan Payo 2015 "Balle Balle" Bin Roye Pakistani film
Nominated – Lux Style Award for Best Female Singer 2014 "Uff" Bang Bang!
2014 "Ni Adugu" Pora Pove 2014 "Rabb Meri Umar (Lori)" Punjab 1984 2014 "Saanu te aisa Maahi" Dil Vil Pyaar Vyaar 2014 "Nenje Nenje" Ennathan Pesuvatho 2013 "Ye Jo Subha Ka Ik Sitara Hai" Muhabbat Subha Ka Sitara Hai Pakistani TV series on Hum TV
Nominated – Hum Award for Best Original Soundtrack 2013 "Mere Bina Tu (Duet)" Phata Poster Nikla Hero 2013 "Saaiyaan" Bani – Ishq Da Kalma TV Series on Colors TV
Indian Television Award for Best SInger Female 2013 "Kabira (Encore)" Yeh Jawaani Hai Deewani 2013 "Jhalkiyan (Reprise)" Kaafiron Ki Namaaz 2012 "Luni Hasi (Female version)"
"Luv Shuv Te Chicken Khurana" Luv Shuv Tey Chicken Khurana 2012 "Tu Hoor Pari" Khiladi 786 2012 "Heer" Jab Tak Hai Jaan 2012 " Alif Allah (Jugni) " Cocktail 2012 "Soni Lagdee" Cinema Company Malayalam film 2011 " Katiya Karoon " Rockstar Nominated– Filmfare Award for Best Female Playback Singer
Nominated– IIFA Award for Best Female Playback 2011 "Jhak Maar Ke" Desi Boyz 2010 "Sajde (Remix)" Khatta Meetha 2010 "Baari Barsi" Band Baaja Baaraat 2010 "Chand Ki Katori" Guzaarish 2010 "Aafreen"
"Woh Lamha Phir Se Jeena Hai" Kajraare 2010 "Barse Channel Divya Theme Song 1" Channel Divya 2008 "Lut Jaaon" Karzzzz 2008 "Is Pal Ki Soch" Halla Bol 2007 "Saajana" 1971 2007 "Dil Ne Ye Na Jaana" Red: The Dark Side 2006 " Ik Onkar " Rang De Basanti 2006 "Udne Do" Taxi 9211 2005 "Leja Leja" Karam 2003 "Ul Jalul" " Oops " 2003 "Alag Alag" ' 'Oops 2003 "Sajna Main Haari" Aapko Pehle Bhi Kahin Dekha Hai അവലംബം ↑ ↑ Bolly Spice, "Rockstar Music Review" by Rumnique Nannar, Posted on 6 October 2011.
http://bollyspice.com/30022/rockstar-music-review
ഹൾക്ക് (ചിത്രകഥ)
മാർവൽ കോമിക്സിന്റെ ഒരു അമാനുഷിക കഥാപാത്രമാണ് ഹൾക്ക് .
സ്റ്റാൻ ലീ, ജാക്ക് കിർബി എന്നിവർ ചേർന്നാണ് ഈ കഥാപാത്രത്തെ നിർമിച്ചത്.
സയന്റിസ്റ്റ് ആയ ബ്രൂസ് ബാനറിന് അണുവികിരണം ഏറ്റാണ് അമാനുഷിക ശക്തിയുള്ള ഹൾക്ക് ആയത്.
ഹൾക്കിന് എത്ര ദേഷ്യം കൂടുന്നുവോ അത്രയും ശക്തി കൂടും എന്നാണ് പറയാറ്.
ബാനർ താനുണ്ടാക്കിയ ഗാമ ബോംബിൽ നിന്ന് വികിരണമേറ്റാണ് ആദ്യമായ് ഹൾക്ക് ആവുന്നത്.
പിന്നീട് ദേഷ്യം വരുന്ന സമയത്തെല്ലാം ഇത് പോലെ ഹൾക്ക് ആയി മാറാൻ തുടങ്ങി.
External links ഹൾക്ക് (ചിത്രകഥ) വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് Hulk at the Marvel Universe wiki Hulk at the Comic Book DB Hulk at the Grand Comics Database Hulk ഓപ്പൺ ഡയറക്റ്ററി പ്രൊജക്റ്റിൽ Hulk on IMDb
ഺവർഗം
(ഈ ലേഖനത്തിന്റെ ശീർഷകത്തിലും ഉള്ളടക്കത്തിലും പരാമർശിക്കുന്ന അക്ഷരത്തിന്റെ ലിപി, അനുയോജ്യമായ നൂതന യുണികോഡ് ഫോണ്ടുകളില്ലാതെ, നിങ്ങളുടെ സ്ക്രീനിൽ യഥാരൂപത്തിൽ ദൃശ്യമായെന്നു വരില്ല. ലിപിരൂപം അറിയാൻ ചിത്രം കാണുക.) വർത്സ്യമായ 'ട'കാരം ( ഺ ) , വർത്സ്യമായ 'ന'കാരം ( ഩ ) എന്നീ സ്വതസ്സിദ്ധമായ ലിപികളില്ലാത്ത രണ്ട് വ്യഞ്ജനാക്ഷരങ്ങളെ മലയാള അക്ഷരമാലയിൽ വർഗീകരിച്ചുകാണിക്കുന്നതിനായി വൈയാകരണന്മാർ  ഉപയോഗിക്കുന്ന വ്യഞ്ജനാക്ഷരവർഗമാണ് ഺവർഗം .
അടിസ്ഥാനവ്യഞ്ജനാക്ഷരങ്ങളെ 'ക', 'ച', 'ട', 'ത', 'പ' എന്നിങ്ങനെ അഞ്ചു വർഗങ്ങളായി മാത്രമേ സംസ്കൃതസംബന്ധികളായ ഭാരതീയഭാഷകളുടെ അക്ഷരമാലകളിൽ തരംതിരിച്ചിട്ടുള്ളൂ..
സ്വതസ്സിദ്ധമായ ലിപികളില്ലാത്തതും എന്നാൽ ഉച്ചാരണത്തിൽ നിലനിൽക്കുന്നതുമായ വർത്സ്യമായ 'ട'കാരം ( ഺ ) , വർത്സ്യമായ 'ന'കാരം ( ഩ ) എന്നീ അക്ഷരങ്ങളെ ഉൾപ്പെടുത്തിക്കൊണ്ടുള്ള ഒരു വർഗം അക്ഷരമാലകളിലില്ല.
എന്നാൽ, വ്യാകരണഗ്രന്ഥങ്ങളായ ലീലാതിലകത്തിലും കേരളപാണിനീയത്തിലും മലയാളത്തിലെ ഇത്തരം അധികസ്വനിമങ്ങൾ പരാമർശിക്കപ്പെടുന്നുണ്ട്.
ഈ വർഗത്തിലുള്ള ഖരമായ ഺ -യുടെ ഇരട്ടിപ്പായ റ്റ എന്ന കൂട്ടക്ഷരവും അനുനാസികമായ ഩ (പന, വനം  എന്ന വാക്കുകളിൽ ഉൾപ്പെടുന്ന 'ന'കാരം) എന്ന അക്ഷരവും മലയാളത്തിൽ ധാരാളമായി ഉപയോഗിക്കപ്പെടുന്നുണ്ട്.
വർത്സ്യമായ 'ന'കാരം ( ഩ ) , വർത്സ്യമായ 'ട'കാരം ( ഺ ) എന്നിവ സംയോജിച്ചുണ്ടാകുന്ന ന്റ എന്ന കൂട്ടക്ഷരവും മലയാളത്തിൽ വ്യാപകമായി ഉപയോഗിക്കപ്പെടുന്നു.
കുറിപ്പുകൾ ൧ ലീലാതിലകത്തിലെ പരാമർശം താഴെക്കാണുംപ്രകാരമാണ്.
ഇഹ ഭാഷായാം സംസ്കൃതേഽസന്തി ചത്വാര്യക്ഷരാണി ദൃശ്യന്തേ - ന്റ, റ്റ, ഴ, റ ഇതി.
യഥാ: "കാറ്റേറ്റൊട്ടേ ഗളിതതെളിതേൻ കണ്ണുനീരുദ്വഹന്തീ മാധ്വീന്മാദ്യന്മധുപവിരുതം കൊണ്ട വാമോക്തി നിന്റ് എന്നെക്കണ്ടിട്ടതികരുണയാ ഹന്ത! പൂന്തൊത്തുപോലും കോടീ, കാണാ കുവലയദളാപാംഗി കോഴിന്റവാറ്."
൨ കേരളപാണിനീയത്തിൽ രാജരാജവർമ്മ സംസ്കൃതശൈലിയിൽ നിന്നു വ്യത്യസ്തമായി, കൂടുതലുള്ള റ, ഴ, ള, ഺ, ഩ എന്നീ അഞ്ചക്ഷരങ്ങളെ ചേർത്ത്  മൂന്നു വർഗങ്ങൾ കൂടിയുള്ളതായി കണക്കാക്കാമെന്നു് അഭിപ്രായപ്പെടുന്നു.
ര, റ, ഴ എന്നിവ ചേർന്ന 'രവർഗം', ല, ള എന്നിവയുൾപ്പെട്ട 'ലവർഗം', ഺ, ഩ ഇവ അടങ്ങുന്ന 'ഺവർഗം' എന്നിവയാണവ.
ഇവകൂടി കാണുക ഺ ഩ ന്റ റ്റ വർത്സ്യം അവലംബം
ഹർസിമ്രത് കൗർ ബാദൽ ഇംഗ്ലീഷ് വിലാസം https://ml.wikipedia.org/wiki/Harsimrat_Kaur_Badal
ശിരോമണി അകാലിദൾ പാർട്ടിയുടെ നേതാവും പതിനാറാം ലോക്സഭയിലെ ഭക്ഷ്യസംസ്കരണ വ്യവസായ വകുപ്പ് മന്ത്രിയുമാണ് ഹർസിമ്രത് കൗർ ബാദൽ (ജനനം ജൂലൈ 25, 1966).
ഭിട്ടിൻഡയിൽ നിന്നുള്ള പാർലമെന്റ് അംഗവുമാണ്.
1966 ജൂലൈ 25ന് സത്യജിത്തിന്റെ മകളായി ഡൽഹിയിൽ ജനിച്ചു.
ടെക്സറ്റൈൽ ഡിസൈനിൽ മെട്രിക്കുലേറ്റ് ബിരുദം നേടിയിട്ടുണ്ട്.
നാന്നി ഛാൻ
പെൺകുഞ്ഞുങ്ങളെയും മരങ്ങളെയും സംരക്ഷിക്കുക എന്ന ലക്ഷ്യമുള്ള നാന്നി ഛാൻ എന്ന പ്രസ്ഥാനം തുടങ്ങിയത് ഹർസീമ്രത് കൗർ ബാദലാണ്.
പഞ്ചാബ് ഉപമുഖ്യമന്ത്രിയായ സുഖ്ബീർ സിങ് ബാദലിനെ 1991ൽ വിവാഹം ചെയ്തു.
പഞ്ചാബ് മുഖ്യമന്ത്രിയായ പ്രകാശ് സിങ് ബാദലിന്റെ മരുമകളാണ്.
3 മക്കളുണ്ട്.
മജിതയിൽ നിന്നുള്ള അകാലിദൾ എം.എൽ. എയായ ബിക്രം സിങിന്റെ അനുജത്തിയാണ്.
2009ലാണ് രാഷ്ട്രീയ ജീവിതം തുടങ്ങിയത്.
ഭിട്ടിൻഡയിൽ നിന്നും 2009ലെ ലോക്സഭാ തെരഞ്ഞെടുപ്പിൽ കോൺഗ്രസ് സ്ഥാനാർത്ഥി രനീന്ദർ സിങ്ങിനെ പരാജയപ്പെടുത്തി.
2014ൽ രണ്ടാം തവണയും ഭിട്ടിൻഡയിൽ നിന്നും വിജയിച്ചു.
നരേന്ദ്ര മോദി സർക്കാരിലെ ഭക്ഷ്യസംസ്കരണ വ്യവസായ വകുപ്പ് മന്ത്രിയാണ്.
അവലംബം ↑ http://eci.nic.in/eci_main/archiveofge2009/Stats/VOLI/25_Constituency%5Bപ്രവർത്തിക്കാത്ത+കണ്ണി%5D ↑ http://164.100.47.132/LssNew/Members/Alphabaticallist.aspx ↑ ↑ {{ cite news }} : Check date values in: | accessdate= ( help ) ↑ http://www.asianetnews.tv/janavidhi2014/article/11992_cabinet%5Bപ്രവർത്തിക്കാത്ത+കണ്ണി%5D ↑ പുറം കണ്ണികൾ
Cha'gyüngoinba ഈ ലേഖനത്തിന്റെ തലക്കെട്ടും ഉള്ളടക്കവും മലയാളത്തിലേക്ക് വിവർത്തനം ചെയ്യേണ്ടതാണ്.
ചൈനയിലെ റ്റിബറ്റ് സ്വയംഭരണമേഖലയിലെ ഒരു ഗ്രാമമാണ് Cha'gyungoinba .
ഈ ഗ്രാമം 4,725 മീറ്റർ ഉയരത്തിൽ സ്ഥിതിചെയ്യുന്നു (15,505 അടി).
ഇവിടത്തെ ജനസംഖ്യ ഏതാണ്ട് 33 ആണ്.
ഇത് Nam Co തടാകത്തിനു സമീപം സ്ഥിതിചെയ്യുന്നു.
ഇതും കാണുക List of towns and villages in Tibet
31°10′N 90°42′E ﻿ / ﻿ 31.167°N 90.700°E ﻿ / 31.167; 90.700
ആംബ്ലിയോപ്പിയ ഇംഗ്ലീഷ് വിലാസം https://ml.wikipedia.org/wiki/Amblyopia
ഒരു കണ്ണിൽ നിന്നുള്ള ഇൻപുട്ടുകൾ പ്രോസസ്സ് ചെയ്യുന്നതിൽ മസ്തിഷ്കം പരാജയപ്പെടുകയും കാലക്രമേണ മറ്റൊരു കണ്ണിനെ അനുകൂലിക്കുകയും ചെയ്യുന്ന, കാഴ്ചയുടെ ഒരു തകരാറാണ് ആംബ്ലിയോപിയ.
ഇത് മടിയൻ കണ്ണ് എന്നും അറിയപ്പെടുന്നു.
സാധാരണഗതിയിൽ, കൂടുതൽ കാഴ്ചക്കുറവുള്ള കണ്ണിലെ കാഴ്ചയാണ് ക്രമേണ കുറഞ്ഞ് വരുന്നത്.
കുട്ടികൾക്കും ചെറുപ്പക്കാർക്കും ഇടയിൽ ഒരു കണ്ണിൽ മാത്രമായി കാഴ്ച കുറയാനുള്ള ഏറ്റവും സാധാരണ കാരണം ആംബ്ലിയോപിയയാണ്.
കുട്ടിക്കാലത്ത് തന്നെ കണ്ണിലെ റെറ്റിനയിൽ പ്രകാശം ഫോക്കസ് ചെയ്യുന്നതിന് തടസ്സമാകുന്ന ഏത് അവസ്ഥയും ആംബ്ലിയോപിയയുടെ കാരണം ആകാം.
കണ്ണുകളുടെ മോശം വിന്യാസത്തിൽ ( കോങ്കണ്ണ് ) നിന്ന് ഇത് സംഭവിക്കാം, ഒരു കണ്ണിൽ മാത്രമായി അപവർത്തന ദോഷം ഉണ്ടായാലോ, അല്ലെങ്കിൽ ഒരു കണ്ണിന് മറ്റൊന്നിനേക്കാൾ കൂടുതൽ ഹ്രസ്വദൃഷ്ടി അല്ലെങ്കിൽ ദീർഘദൃഷ്ടി ഉണ്ടെങ്കിലോ ( അനൈസോമെട്രോപ്പിയ ), കണ്ണിന്റെ ലെൻസ് വെളുത്ത് പോയാലൊ ( തിമിരം ) ഇത് ഉണ്ടാകാം.
ആംബ്ലിയോപ്പിയ ഉണ്ടെങ്കിൽ അടിസ്ഥാന കാരണം പരിഹരിച്ചതിനുശേഷവും (ഉദാ: കണ്ണട ധരിക്കൽ, തിമിര ശസ്ത്രക്രിയ ) കാഴ്ച പുനസ്ഥാപിക്കപ്പെടില്ല.
ആംബ്ലിയോപിയ കണ്ടുപിടിക്കാൻ പ്രയാസമാണ്, അതിനാൽ നാല് മുതൽ അഞ്ച് വയസ്സുവരെയുള്ള എല്ലാ കുട്ടികൾക്കും കാഴ്ച പരിശോധന ശുപാർശ ചെയ്യുന്നു.
നേരത്തെയുള്ള കണ്ടെത്തൽ ആംബ്ലിയോപ്പിയ ചികിത്സയുടെ വിജയം മെച്ചപ്പെടുത്തുന്നു.
ചില കുട്ടികൾക്ക് കണ്ണട മാത്രമേ ആവശ്യമായി വരികയുള്ളൂ.
ഇത് പര്യാപ്തമല്ലെങ്കിൽ, ദുർബലമായ കണ്ണ് കൂടുതൽ ഉപയോഗിക്കാൻ കുട്ടിയെ പ്രോത്സാഹിപ്പിക്കുന്ന അല്ലെങ്കിൽ നിർബന്ധിക്കുന്ന ചികിത്സകൾ ഉപയോഗിക്കുന്നു.
ഒന്നുകിൽ ഒരു പാച്ച് ഉപയോഗിച്ചോ അല്ലെങ്കിൽ കൂടുതൽ കാഴ്ചയുള്ള കണ്ണിൽ അട്രൊപിൻ ഇടുന്നതിലൂടെയോ ആണ് ഇത് ചെയ്യുന്നത്.
ചികിത്സിച്ചില്ലെങ്കിൽ ആംബ്ലിയോപിയ മാറ്റമില്ലാതെ നിലനിൽക്കുന്നു.
അതേപോലെ ഒരു പ്രായം കഴിഞ്ഞാൽ ചികിത്സ ഫലപ്രദമാവണമെന്നുമില്ല.
സാധാരണയായി അഞ്ചുവയസ്സോടെയാണ് ആംബ്ലിയോപിയ ആരംഭിക്കുന്നത്.
മുതിർന്നവരിൽ, ഈ രോഗം, ജനസംഖ്യയുടെ 1–5% വരെ ആളുകളെ ബാധിച്ചിരിക്കാമെന്ന് കണക്കാക്കപ്പെടുന്നു.
ചികിത്സയിലൂടെ കാഴ്ച മെച്ചപ്പെടുത്തുന്നുണ്ടെങ്കിലും, ഇത് ബാധിച്ച കണ്ണിലെ കാഴ്ച പൂർണ്ണമായ നിലയിലേക്ക് പുനസ്ഥാപിക്കുന്നില്ല.
1600 കളിലാണ് ആംബ്ലിയോപിയ എന്ന അവസ്ഥയെക്കുറിച്ച് ആദ്യമായി വിവരിച്ചത്.
ഈ അവസ്ഥ ആളുകളെ പൈലറ്റുമാരോ പോലീസ് ഉദ്യോഗസ്ഥരോ ആകാൻ യോഗ്യരാക്കില്ല.
പ്രാചീന ഗ്രീക്ക് ഭാഷയിലെ മുനയില്ലാത്ത എന്നർഥം വരുന്ന ἀμβλύς (amblys), കാഴ്ച എന്നർഥം വരുന്ന ὤψ (ōps) എന്നീവാക്കുകൾ ചേർന്നതാണ് ആംബ്ലിയോപ്പിയ എന്ന വാക്ക്.
ഒരു കണ്ണിലെ കണ്ണിലെ കാഴ്ച സാധാരണമാണ് എന്നതിനാൽ ആംബ്ലിയോപിയ ഉള്ള പലർക്കും, പ്രത്യേകിച്ച് ചെറിയ അളവിൽ മാത്രം ഉള്ളവർക്ക്, ഈ അവസ്ഥയുണ്ടെന്ന് അറിയണമെന്നില്ല.
ആംബ്ലിയോപിയ ഉള്ളവർക്ക് സാധാരണയായി ത്രിമാന കാഴ്ച സാധാരണയിലും കുറവാണ്.
മെച്ചപ്പെട്ട ത്രിമാന കാഴ്ചയ്ക്ക് രണ്ട് കണ്ണുകളും ആവശ്യമാണ്.
ആംബ്ലിയോപ്പിയ ബാധിച്ച കണ്ണിൽ, കാഴ്ചക്കുറവിനൊപ്പം മോശം പാറ്റേൺ തിരിച്ചറിയൽ, മോശം ദൃശ്യതീവ്രത , ചലനത്തിനോടുള്ള കുറഞ്ഞ സംവേദനക്ഷമത എന്നിവയും ഉണ്ടാകാം.
ആംബ്ലിയോപിയ ബാധിച്ച വ്യക്തികൾക്ക് ബൈനോക്കുലർ തകരാറുകളായ, ബലഹീനമായ സ്റ്റീരിയോസ്കോപ്പിക് അക്വിറ്റി , അസാധാരണമായ ബൈനോക്കുലർ സമ്മേഷൻ എന്നിവയും അനുഭവപ്പെടുന്നു.
കൂടാതെ, സാധാരണക്കാരുടെ കേന്ദ്ര കാഴ്ചയേക്കാൾ കൂടുതൽ ക്രൌഡഡ് ആയിരിക്കും ആംബ്ലിയോപ്പിയ ബാധിച്ചവരുടെ കേന്ദ്ര കാഴ്ച.
ഈ കുറവുകൾ സാധാരണയായി ആംബ്ലിയോപിക് കണ്ണിന് പ്രത്യേകമാണ്.
പക്ഷെ, ഇതോടൊപ്പം "മെച്ചപ്പെട്ട" കണ്ണിന്റെ സബ്ക്ലിനിക്കൽ കുറവുകളും പ്രകടമാണ്.
പരിമിതമായ സ്റ്റീരിയോസ്കോപ്പിക് ഡെപ്ത് പെർസെപ്ഷൻ പോലുള്ള ബൈനോക്കുലർ കാഴ്ചയുടെ പ്രശ്നങ്ങളും ആംബ്ലിയോപിയ ഉള്ളവർക്ക് ഉണ്ടാകാം, മാത്രമല്ല ഓട്ടോസ്റ്റീരിയോഗ്രാം പോലുള്ള മറഞ്ഞിരിക്കുന്ന സ്റ്റീരിയോസ്കോപ്പിക് ഡിസ്പ്ലേകളിൽ ത്രിമാന ചിത്രങ്ങൾ കാണാൻ പ്രയാസമാണ്.
വലിപ്പം, കാഴ്ചപ്പാട് , ദൃഗ്‌ഭ്രംശം തുടങ്ങിയ മോണോക്യുലാർ സൂചകങ്ങളിൽ നിന്ന് കിട്ടുന്ന ആഴത്തെക്കുറിച്ചുള്ള ധാരണ പക്ഷെ സാധാരണമാണ്.
ആംബ്ലിയോപിയയ്ക്ക് മൂന്ന് പ്രധാന കാരണങ്ങളുണ്ട്: സ്ട്രാബിസ്മിക്: കോങ്കണ്ണ് (തെറ്റായ ദിശയിലുള്ള കണ്ണുകൾ) റിഫ്രാക്റ്റീവ്: അനൈസോമെട്രോപ്പിയ അല്ലെങ്കിൽ രണ്ട് കണ്ണിനുമുള്ള ഉയർന്ന അളവിലുള്ള കാഴ്ച വൈകല്യം ഡിപ്രിവേഷണൽ: ജന്മനായുള്ള തിമിരം പോലുള്ള കാഴ്ചയെ തടസ്സപ്പെടുത്തുന്ന പ്രശ്നങ്ങൾ പാത്തോഫിസിയോളജി
ആംബ്ലിയോപിയ, ഐബോളിലെ ആന്തരികവും ജൈവവുമായ ന്യൂറോളജിക്കൽ പ്രശ്‌നമല്ല പകരം തലച്ചോറിലെ ഒരു വികസന പ്രശ്നമാണ് (ജൈവ പ്രശ്നങ്ങൾ ആംബ്ലിയോപിയയിലേക്ക് നയിച്ചേക്കാമെങ്കിലും വൈദ്യശാസ്ത്രപരമായ ഇടപെടലിലൂടെ ജൈവ പ്രശ്‌നം പരിഹരിച്ചതിനുശേഷവും ആംബ്ലിയോപ്പിയ നിലനിൽക്കും).
ആംബ്ലിയോപ്പിയ ബാധിച്ച കണ്ണിൽ നിന്ന് ഇമേജുകൾ സ്വീകരിക്കുന്ന തലച്ചോറിന്റെ ഭാഗം ശരിയായി ഉത്തേജിപ്പിക്കപ്പെടുന്നില്ല, അതുകൊണ്ട് അത് അതിന്റെ പൂർണ്ണ ദൃശ്യ ശേഷിയിലേക്ക് വികസിക്കുന്നില്ല.
നേരിട്ടുള്ള മസ്തിഷ്ക പരിശോധനയിലൂടെ ഇത് സ്ഥിരീകരിച്ചിട്ടുള്ളതാണ്.
മനുഷ്യരിൽ ആംബ്ലിയോപ്പിയ ഉണ്ടാകാനുള്ള "നിർണായക കാലയളവ്" ജനനം മുതൽ രണ്ട് വയസ്സ് വരെയാണ്.
സ്ട്രാബിസ്മിക് അല്ലെങ്കിൽ അനൈസോമെട്രോപിക് ആംബ്ലിയോപിയയുടെ ചികിത്സയിൽ ഒപ്റ്റിക്കൽ പ്രശ്നം പരിഹരിക്കുക (ആവശ്യമായ കണ്ണട കുറിപ്പടി ധരിക്കുക), അതിന് ശേഷം, നല്ല കണ്ണ് മൂടുക, അല്ലെങ്കിൽ നല്ല കണ്ണിൽ ടോപ്പിക് അട്രൊപിൻ ഒഴിക്കുക, അല്ലെങ്കിൽ രണ്ടും കൂടി ചെയ്ത് ആംബ്ലിയോപിക് കണ്ണ് ഉപയോഗിക്കാൻ നിർബന്ധിക്കുക എന്നതാണ്.
ഒപ്റ്റിക്കൽ പ്രശ്നം ഇല്ലാത്ത സ്ട്രബിസ്മിക് ആംബ്ലിയോപ്പിയയിൽ ശസ്ത്രക്രിയ ആവശ്യമായി വന്നേക്കാം
അതാര്യത എത്രയും വേഗം നീക്കം ചെയ്തുകൊണ്ടാണ് ഡിംപ്രിവേഷൻ ആംബ്ലിയോപിയ ചികിത്സിക്കുന്നത്.
നേരത്തേ ചികിത്സ ആരംഭിച്ചാൽ 6/6 കാഴ്ച നേടാനുള്ള സാധ്യത കൂടുതലാണ്.
മുതിർന്നവർ
പ്രായോഗിക പരിശീലനം മുതിർന്നവർക്കും ഗുണം ചെയ്യുമെന്ന് കാണിക്കുന്നു.
പരാമർശങ്ങൾ പുറത്തേക്കുള്ള കണ്ണികൾ നാഷണൽ ഐ ഇൻസ്റ്റിറ്റ്യൂട്ട് (എൻ‌ഐ‌ഐ) റിസോഴ്സ് ഗൈഡ് യുകെയിലെ നാഷണൽ ഹെൽത്ത് സർവീസിൽ നിന്നുള്ള ലേസി ഐ സൈറ്റ് നിങ്ങളുടെ കണ്ണുകൾ നോക്കുക - അംബ്ലിയോപിയയെക്കുറിച്ചുള്ള രോഗിയുടെ വിവരങ്ങൾ കോളേജ് ഓഫ് ഒപ്‌റ്റോമെട്രിസ്റ്റ് '
ആംശികസ്വേദനം
ദ്രവരൂപത്തിലുള്ള മിശ്രിതത്തെ സ്വേദനം അഥവാ വാറ്റിയെടുക്കൽ മുഖാന്തിരം അതിന്റെ ഘടകഭാഗങ്ങളായി വേർതിരിക്കുന്നതാണ് ആംശികസ്വേദനം (Fractional Distillation) .
ഒന്നോ അതിലധികമോ ഘടകങ്ങൾ മാത്രമായി ബാഷ്പീകരിക്കപ്പെടുന്ന താപനിലയിലേക്ക് മിശ്രിതത്തെ  ചൂടാക്കിയാണ് ഇപ്രകാരം വേർതിരിക്കുന്നത്.
അന്തരീക്ഷമർദ്ദത്തിൽ ഘടകാംശങ്ങൾ തമ്മിലുളള തിളനിലയിലെ വ്യത്യാസം 25°C (45°F) -ൽ താഴെയാണെങ്കിൽ മാത്രമേ ആംശികസ്വേദനം വേണ്ടിവരുന്നുളളു.
ഈ വ്യത്യാസം 25°C -യിൽ കൂടുതലാണെങ്കിൽ ലഘുസ്വേദനം മതിയാകും.
എഥനോളും ജലവും തമ്മിൽ  തിളനിലയിൽ 25°C യിൽ താഴെ വ്യത്യാസമുണ്ടെങ്കിലും   ചില   അനുപാതങ്ങളിൽ  ഈ മിശ്രിതം   ആംശികസ്വേദനം വഴി   പൂർണമായി വേർതിരിക്കാനാവില്ല.
തന്മാത്രാതലത്തിലുള്ള  പരസ്പരാകർഷണം കാരണം   96%  എഥനോളും 4% ജലവുമുള്ള  മിശ്രിതത്തിന്  ഒരൊറ്റ തിളനിലയേയുള്ളു  72.2°C.
ഈ മിിശ്രിതം അസിയോട്രോപിക് മിശ്രിതം എന്ന വിഭാഗത്തിൽ പെടുന്നു.
പരീക്ഷണശാലാ സജ്ജീകരണം
ആംശികസ്വേദനത്തിന് പരീക്ഷണശാലകളിൽ സാധാരണയായി ഉപയോഗിക്കുന്ന സ്ഫടിക ഉപകരണങ്ങളും പരീക്ഷണസാമഗ്രികളും മതിയാകും.
ഇതിൽ സാധാരണയായി ബൺസെൻ വിളക്ക് , അഥവാ  മറ്റേതെങ്കിലും താപസ്രോതസ്സ് ചുവടുരുണ്ട ഫ്ലാസ്ക്, ഒരു സാന്ദ്രീകരണി, സിംഗിൾ-പർപ്പസ് ഫ്രാക്ഷനിംഗ് നാളി എന്നിവ ഉൾപ്പെടുന്നു .
ആംശിക സ്വേദനം ഒരു എർലെൻമെയർ ഫ്ലാസ്ക് സ്വീകരണ ഫ്ലാസ്കായി ഉപയോഗിക്കുന്നു.
ഇതിൽ സ്വേദന ഉച്ചിയും വേർതിരിക്കൽ നാളിയും ഒരുമിച്ച് ചേർത്തിരിക്കുന്നു.
ചിത്രത്തിൽ കാണുന്നപോലെ ഉപകരണം യോജിപ്പിക്കുന്നു.
ചുവടുരുണ്ട ഫ്ലാസ്കിൽ മിശ്രിതം എടുക്കുന്നു.
ഒപ്പം അതിൽ ദ്രാവകവീക്കം ഉണ്ടാകാതിരിക്കാനുളള തരികളും (anti-bumping granules)) ഇടുന്നു.
ശേഷം അതിനുമുകളിൽ സ്വേദനനാളി ഘടിപ്പിക്കുന്നു.
താപസ്രോതസ്സ് വാറ്റുപാത്രത്തിന്റെ അടിയിൽ വരത്തക്കവണ്ണമാണ് സ്വേദനനാളി ക്രമീകരിക്കുന്നത്.
വാറ്റുപാത്രത്തിൽ നിന്നുള്ള ദൂരം കൂടുന്നതിനനുസരിച്ച് സ്വേദനനാളിയിൽ താപനിലയുടെ ഒരു ചരിവുമാനം രൂപം കൊള്ളുന്നു; ഇത് മുകളിൽ തണുത്തതും താഴെ ഏറ്റവും ചൂടേറിയതുമാണ്.
മിശ്രിത നീരാവി താപനിലയുടെ ചരിവുമാനത്തിലൂടെ സഞ്ചരിക്കുമ്പോൾ, കുറച്ചു ബാഷ്പം ഘനീഭവിക്കുകയും പുനർബാഷ്പീകരിക്കപ്പെടുകയും ചെയ്യുന്നു.
ഓരോ തവണയും നീരാവി ഘനീഭവിക്കുകയും ബാഷ്പീകരിക്കപ്പെടുകയും ചെയ്യുമ്പോൾ, നീരാവിയിലെ അസ്ഥിരമായ ഘടകത്തിന്റെ അളവ് വർദ്ധിക്കുന്നു.
ഇങ്ങനെ സ്വേദനനാളിയുടനീളം സഞ്ചരിക്കുകവഴി ബാഷ്പത്തിൽ പൂർണമായും അസ്ഥിരദ്രാവകത്തിന്റെ അംശം മാത്രമാകുന്നു.
സ്വേദനനാളിക്കുള്ളിലെ ട്രേകൾ എന്നറിയപ്പെടുന്ന ഗ്ലാസ് തട്ടുകളിൽ നീരാവി ഘനീഭവിപ്പിക്കപ്പെടുന്നു.
കമ്പിളി, അലുമിനിയം ഫോയിൽ അല്ലെങ്കിൽ വായുരഹിത ജാക്കറ്റ് പോലുള്ള താപ അചാലകങ്ങൾ ഉപയോഗിച്ച് സ്വേദനനാളി താപകവചനം ചെയ്യുന്നതിലൂടെ ഇതിന്റെ കാര്യക്ഷമത മെച്ചപ്പെടുത്താനാകും.
മുഴുവൻ എത്തനോളും തിളച്ച് മിശ്രിതത്തിൽ നിന്ന് വേർപെടുന്നതുവരെ പ്രക്രിയ തുടരുന്നു.
താപമാപിനിയിൽ കാണിച്ചിരിക്കുന്ന താപനിലയിലെ കുത്തനെയുളള ഉയർച്ചയിലൂടെ ഈ ബിന്ദു തിരിച്ചറിയാൻ കഴിയും.
വ്യാവസായിക വാറ്റിയെടുക്കൽ സാധാരണ ഉപയോഗത്തിലുളള വ്യാവസായിക ആംശിക സ്വേദനനാളികൾ
പെട്രോളിയം ശുദ്ധീകരണശാലകളിലും പെട്രോകെമിക്കൽ നിലയങ്ങളിലും രാസനിലയങ്ങളിലും പ്രകൃതിവാതകസംസ്കരണത്തിലും അതിശീത വായുവിശ്ളേഷണ നിലയങ്ങളിലും ഉപയോഗിക്കുന്ന വേർതിരിക്കൽ സങ്കേതം ആംശികസ്വേദനമാണ്.
വ്യാവസായിക വാറ്റിയെടുക്കൽ സാധാരണയായി 0.65 to 6 meters (2 to 20 ft) വരെ) വ്യാസമുള്ള "വാറ്റുകുഴലുകൾ" എന്നറിയപ്പെടുന്ന വലിയ, ലംബ സിലിണ്ടർ നിരകളിലാണ് നടത്തുന്നത്.
വ്യത്യസ്ത തിളനിലകളുളള ദ്രാവകങ്ങളെ വേർതിരിച്ചുമാറ്റുന്നതിന് വാറ്റുകുഴലുകളിൽ നിന്നും പുറത്തേയ്ക്ക് ദ്രാവകപാതകൾ ഉണ്ട്.
കുഴലുകൾക്കുള്ളിൽ താപനില വർദ്ധിപ്പിക്കുന്നതിലൂടെ, വ്യത്യസ്ത ഉൽപ്പന്നങ്ങൾ വേർതിരിക്കപ്പെടുന്നു.
"ഭാരം കുറഞ്ഞ" ഉൽ‌പ്പന്നങ്ങൾ‌ (ഏറ്റവും കുറഞ്ഞ തിളനിലയുളളവ) നിരകളുടെ മുകളിൽ‌ നിന്നും പുറത്തുകടക്കുകയും "ഭാരം കൂടിയ" ഉൽ‌പ്പന്നങ്ങൾ‌ (ഏറ്റവും കൂടുതൽ തിളനിലയുളളവ) കുഴലുകളുടെ അടിയിൽ‌ നിന്നും പുറത്തുകടക്കുകയും ചെയ്യുന്നു.
ഉദാഹരണമായി എണ്ണശുദ്ധീകരണശാലകളിൽ അസംസ്കൃത എണ്ണയെ വേർതിരിച്ച് ഉപയോഗപ്രദമായ പദാർത്ഥങ്ങളാക്കുന്നത് ആംശികസ്വേദനം വഴിയാണ്.
ഈ പദാർത്ഥങ്ങളിൽ വ്യത്യസ്ത തിളനിലകളിലുളള ഹൈഡ്രോകാർബണുകളാണുളളത്.
അസംസ്കൃത എണ്ണയിലെ ഉയർന്ന തിളനിലയുളള ഘടകങ്ങൾക്ക്: കൂടുതൽ കാർബൺ ആറ്റങ്ങളുണ്ട് ഉയർന്ന തന്മാത്രാ ഭാരം ഉണ്ട് ശാഖിതമായ ചെയിൻ ആൽക്കെയ്നുകൾ കുറവാണ് ഇരുണ്ട നിറത്തിലാണ് കൂടുതൽ ശ്യാനതയുണ്ട്.
ജ്വലിപ്പിക്കാനും കത്തിച്ചുകളയുവാനും പ്രയാസമാണ്.
ഒരു സാധാരണ വ്യാവസായിക വാറ്റിയെടുക്കൽ കുഴലിൻ്റെ രേഖാചിത്രം അസംസ്കൃത എണ്ണയെ ആംശികസ്വേദനത്തിലൂടെ ഘടകാംശങ്ങളായി വേർതിരിക്കുന്നു.
ഇതും കാണുക അസിയോട്രോപിക് സ്വേദനം ബാച്ച് സ്വേദനം എക്സ്ട്രാക്റ്റീവ് സ്വേദനം ക്വഥന സ്വേദനം നീരാവി സ്വേദനം അവലംബം
ആംബർ​ ടാംബ്ലിൻ ഇംഗ്ലീഷ് വിലാസം https://ml.wikipedia.org/wiki/Amber_Tamblyn
ഒരു അമേരിക്കൻ നടിയും, എഴുത്തുകാരിയും, കവയിത്രിയും, ചലച്ചിത്ര സംവിധായികയുമാണ് ആംബർ റോസ് ടാംബ്ലിൻ (ജനനം : 1983 മെയ് 14).
ആംബർ ടാംബ്ലിൻ ആദ്യമായി ദേശീയ ശ്രദ്ധ നേടുന്നത് ജനറൽ ഹോസ്പിറ്റൽ എന്ന സോപ്പ് ഓപ്പറ യിൽ എമിലി ക്വാർട്ടർമൈൻ എന്ന കഥാപാത്രത്തെ അവതരിപ്പിച്ചതോടെയാണ്.
ശേഷം പ്രൈംടൈം പരമ്പരയായ ജോവാൻ ഓഫ് അർക്കാഡിയ യിൽ ജോവാൻ ഗിറാർഡി എന്ന ടൈറ്റിൽ കഥാപാത്രത്തെ അവതരിപ്പിക്കുകയും ഇതിന് പ്രൈം ടൈം എമ്മി , ഗോൾഡൻ ഗ്ലോബ് പുരസ്കാര നാമനിർദ്ദേശങ്ങൾ ലഭിക്കുകയും ചെയ്തിരുന്നു.
ദ സിസ്റ്റർഹുഡ് ഓഫ് ദി ട്രാവലിംഗ് പാൻറ്സ്് (2005), ദി ഗ്രഡ്ജ് 2 (2006), ദ റിംങ് (2002), 127 അവേർസ് (2010) എന്നിവ അവരുടെ പ്രധാന കഥാ ചിത്രങ്ങളിൽ ഉൾപ്പെടുന്നു.
മെഡിക്കൽ നാടക പരമ്പരയായിരുന്ന ഹൌസിൽ മാർത്ത എം. മാസ്റ്റേർസ് എന്ന സുപ്രധാന കഥാപാത്രമായിരുന്നു.
CBS ൻറെ ടു ആൻറ് എ ഹാഫ് മെൻ എന്ന ഹാസ്യ പരമ്പരയുടെ സീസൺ 11 ൽ ജെന്നി എന്ന പ്രധാന കഥാപാത്രമായി അഭിനിയിച്ചു.
കാലിഫോർണിയയിലെ സാന്താ മോണിക്കയിലാണ് ആംബർ ടാംബ്ലിൻ ജനിച്ചത്.
ഒരു നടനും നർത്തകനും ഗായകനുമായിരുന്ന ആംബർ ടാംബ്ലിൻറെ പിതാവ് റസ്സ് ടാംബ്ലിൻ 1961 ലെ വെസ്റ്റ് സൈഡ് സ്റ്റോറി, 1954 ലെ സെവൻ ബ്രൈഡ്സ് ഫോർ സെവൻ ബ്രദേർസ്, ടെലിവിഷൻ പരമ്പരയായിരുന്ന ട്വിൻ പീക്സ് എന്നിവയിൽ അഭിനയിച്ചിരുന്നു.
മാതാവ് ബോണി മുറെ, ഒരു ഗായികയും അദ്ധ്യാപികയും ചിത്രകാരിയുമായിരുന്നു.